gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3854, del 10-10-2000 (2000/8081)

Informació pública de la modificació puntual del pla general a l'àmbit del sector número 4 del sòl urbanitzable programat.
--------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8081


Organisme emissor
:   Ajuntament d'Altea

Tipus de document
:   Anunci

Informació pública de la modificació puntual del pla general a l'àmbit del sector número 4 del sòl urbanitzable programat. [2000/F8081]
  
S'ha presentat en aquest ajuntament el projecte de modificació puntual del pla general a l'àmbit del sector número 4 del sòl urbanitzable programat, redactat per l'arquitecte Luis Hernández. Per Resolució de l'Alcaldia de 25 de maig de 1999, ratificada per acord del Plenari de 26 d'abril de 2000, s'acorda sotmetre a exposició pública pel termini d'un mes aquest projecte de modificació puntual, mitjançant la publicació de l'inici del tràmit en un diari d'informació general editat a la Comunitat Valenciana i en el Diari Oficial de la Generalitat Valenciana, durant el qual es poden presentar els suggeriments i les al·legacions que s'estimen procedents. El termini s'haurà de comptar des de l'última publicació de l'edicte.
  
La documentació pertinent es troba a l'Oficina del Pla, ubicada al carrer del Pont de Moncau, número 29, d'Altea.
  
La qual cosa es fa pública, d'acord amb allò que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3854, del 10-10-2000 (2000/7695)

Informació pública del pla de reforma interior Accés a Beniarjó.
----------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7695


Organisme emissor
:   Ajuntament de la Font d'en Carròs

Tipus de document
:   Anunci

Informació pública del pla de reforma interior Accés a Beniarjó. [2000/F7695]
  
L'Alcaldia del municipi de la Font d'En Carròs, per mitjà de la Resolució número 431/2000, de data 20 de setembre, ha disposat sotmetre a informació pública per un període de 20 dies hàbils el pla de reforma interior Accés a Beniarjó.
  
Durant el període indicat, comptat des de l'endemà de la publicació d'aquest anunci en el Diari Oficial de la Generalitat Valenciana, els documents integrants del pla diligenciats es trobaran depositats, per a la consulta pública, a l'ajuntament, i s'hi podran presentar les al·legacions que s'estimen convenients.
  
Cosa que es fa pública perquè se'n prenga coneixement general, d'acord amb el que s'estableix en l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i restant normativa concordant i d'aplicació.
Diari Oficial de la Generalitat Valenciana


Sumari del DOGV 3666, del 14-01-2000 (2000/130)

Notificació per compareixença.
------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/130


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença. [2000/130]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció donada per la Llei 66/1997, de 30 de desembre, i vist que s'ha intentat la notificació a les persones interessades en dues ocasions sense que haja sigut possible efectuar-la, per causes no imputables a l'administració tributària, es fa públic, mitjançant aquest anunci, que estan pendents de notificar els actes corresponents a les persones interessades i procediments que es detallen a continuació:
  
Òrgan responsable: Delegació Regional de Recaptació. Delegació Especial de l'Agència Estatal d'Administració Tributària.
  
Lloc de compareixença: carrer de Guillem de Castro, 9, 46236 València.
  
En virtut de l'anterior, dispose que els subjectes passius, obligats tributaris indicats anteriorment, o els seus representants degudament acreditats, hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, al lloc que s'assenyala, a fi d'efectuar les notificacions dels actes esmentats.
  
Així mateix, s'adverteix a les persones interessades que, si no compareixen en l'esmentat termini, la notificació s'entendrà efectuada, a tots els efectes legals des de l'endemà del venciment del termini assenyalat per a comparéixer.
  
València, 21 de desembre de 1999.- El cap de la Dependència Regional de Recaptació: Emilio Montagud García.
Diari Oficial de la Generalitat Valenciana


Sumari del DOGV 3825, del 30-08-2000 (2000/7019)

Recurs número 726/2000. Notificació i citació a termini.
--------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/7019


Organisme emissor
:   Conselleria de Sanitat

Tipus de document
:   Anunci

Recurs número 726/2000. Notificació i citació a termini. [2000/Q7019]
  
D'acord amb l'article 49 de la Llei de la Jurisdicció Contenciosa Administrativa i l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita les persones interessades perquè en el termini de nou dies puguen comparéixer, com a demandats, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 726/2000, interposat per Comissions Obreres del País Valencià contra l'Acord de 7 de març del 2000, del Govern Valencià, pel qual s'adopten mesures en matèria de racionalització del sistema retributiu del personal al servei de les institucions sanitàries i es publica la llista de llocs de treball de salut pública. Igualment, es fa constar que l'expedient administratiu d'aquest recurs s'ha enviat a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3829, del 05-09-2000 (2000/7153)

Notificació als propietaris que tenen pendent de pagament la cinquena certificació de les obres d'urbanització del Respirall-Alzira.
------------------------------------------------------------------------------------------------------------------------------------

### Dades del document

Número de DOGV
:   3829

Data del DOGV
:   05-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7153


Organisme emissor
:   Hicsatin, SL

Tipus de document
:   Anunci

Notificació als propietaris que tenen pendent de pagament la cinquena certificació de les obres d'urbanització del Respirall-Alzira. [2000/F7153]
  
Atés que s'ignora el domicili de les persones que més avall s'indiquen, es fa públic que tenen pendent de pagament la cinquena certificació de les obres d'urbanització del Respirall (Alzira), en què aquelles són propietàries de diferents parcel·les.
  
Cosa que es fa pública a l'efecte de la notificació a les persones interessades, en parador desconegut, segons el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alzira, 29 d'agost de 2000.- Hisactin, SL.
Diari Oficial de la Generalitat Valenciana


Sumari del DOGV 3818, del 21-08-2000 (2000/6547)

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: OH-V/205/92. Col·lectors generals i EDAR de Carlet. 1r complementari. Termes municipals de Carlet i Benimodo.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/6547


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: OH-V/205/92. Col·lectors generals i EDAR de Carlet. 1r complementari. Termes municipals de Carlet i Benimodo. [2000/X6547]
  
La disposició addicional setena de la Llei de la Generalitat Valenciana 14/1997, de 26 de desembre (DOGV núm. 3.153), estableix la urgent ocupació dels béns i els drets afectats d'expropiació forçosa, com a conseqüència de l'execució de les obres compreses en el Pla director de Sanejament i Depuració de la Comunitat Valenciana, i el projecte s'aprovà el dia 15 d'abril de 1999.
  
En conseqüència, se sotmet a informació pública la relació de béns i drets afectats, només a l'efecte d'esmenar les possibles errades que s'hagen pogut fer en indicar els béns i els drets afectats per la urgent ocupació (article 56, Reglament Expropiació Forçosa).
  
Termini: quinze dies a partir de la publicació del present anunci en el BOE.
  
Alçament d'actes prèvies a l'ocupació dels béns i els drets afectats per l'expropiació forçosa.
  
Lloc: Ajuntament de Benimodo
  
Dia Hora
  
06.09.00 de 09.30 a 14.00
  
07.09.00 de 09.30 a 12.00
  
Lloc: Ajuntament de Carlet
  
Dia Hora
  
11.09.00 de 09.30 a 14.00
  
El present assenyalament serà notificat per cèdula als afectats, la relació dels quals figura exposada al tauler d'edictes de l'indicat Ajuntament i en aquesta Conselleria, situada a l'avinguda de Blasco Ibáñez núm. 50, i que s'haurà d'aportar al dit acte el títol de propietat i últim rebut de contribució, per si és exigible.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, segons la redacció donada per la Llei 4/1999, per als interessats que figuren com a desconeguts o que el domicili dels quals s'ignora.
  
Informació:
  
Conselleria d'Obres Públiques, Urbanisme i Transports.
  
Alacant: avinguda d'Aguilera, 1. Tel. 39 226 61 00.
  
Castelló de la Plana: avinguda del Mar, 16. Tel. 359 13 30 04.
  
València: avinguda de Blasco Ibáñez, 50. Tel. 25 306 78 11.
  
València, 31 de juliol de 2000.- El conseller d'Obres Públiques, Urbanisme i Transports: José Ramón García Antón.
Diari Oficial de la Generalitat Valenciana


Sumari del DOGV 3747, del 11-05-2000 (2000/3697)

RESOLUCIÓ de 9 de maig de 2000, de la Conselleria d'Agricultura, Pesca i Alimentació, per la qual es nomena personal eventual de la Conselleria el senyor Vicente Martínez Lucas.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3697


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 9 de maig de 2000, de la Conselleria d'Agricultura, Pesca i Alimentació, per la qual es nomena personal eventual de la Conselleria el senyor Vicente Martínez Lucas. [2000/X3697]
  
De conformitat amb el que es disposa en l'article 6 del text refós de la Llei de la Funció Pública Valenciana i segons el que es disposa en el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc:
  
Primer
  
Nomenar el senyor Vicente Martínez Lucas, amb DNI 38836154O, personal eventual de la Conselleria d'Agricultura, Pesca i Alimentació, perquè exercisca funcions d'assessor.
  
Segon
  
Atesa la dedicació, grau de preparació i nivell de titulació adequat a la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E049.
  
Tercer
  
Aquest nomenament tindrà efectes des de la data d'aquesta resolució.
Diari Oficial de la Generalitat Valenciana


Sumari del DOGV 3694, del 23-02-2000 (2000/1228)

Licitació per a l’adjudicació mitjançant subhasta pública de la realització del projecte tècnic denominat Condicionament de parcel·la d’ús dotacional públic UE el Rollet.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/1228


Data del document
:   08-02-2000

Organisme emissor
:   Ajuntament d'Alaquàs

Tipus de document
:   Anunci

Correcció d'errades

Anàlisi jurídica

 Descriptors 

:   * Alaquàs
    * contracte administratiu

Licitació per a l'adjudicació mitjançant subhasta pública de la realització del projecte tècnic denominat Condicionament de parcel·la d'ús dotacional públic UE el Rollet. [2000/X1228]
  
De conformitat amb el que disposa l'article 79 de la Llei de Contractes de les Administracions Públiques, s'anuncia subhasta pública per a adjudicar la realització del projecte tècnic d'obres següent:
  
Objecte: execució del projecte tècnic denominat Condicionament de parcel·la d'ús dotacional públic UE el Rollet.
  
Tipus de licitació: 10.037.869 pessetes (357.306,43 euros), inclòs IVA i honoraris de Direcció Tècnica de l'obra i el pressupost de l'Estudi de Seguretat i Higiene en el Treball.
  
Fiances: provisional 1.189.016 pessetes/ 7.146,13 euros.
  
Termini d'execució: cinc mesos.
  
Expedient: el projecte tècnic, els plecs de condicions particulars, economicoadministratives, estaran de manifest a la Secretaria General, Negociat de Contractació, de 09.00 a 14.00 hores.
  
Presentació de proposicions: al Negociat de Contractació, de 09.00 a 14.00 hores, fins a les 14.00 hores del 26 dia natural, comptador des de l'endemà de la publicació d'aquest anunci en el Diari Oficial de la Generalitat Valenciana.
  
Obertura de pliques: s'efectuarà a les 12.00 hores del cinquè dia hàbil següent al d'acabament del termini de presentació de proposicions, al despatx de l'Alcaldia.
  
Documentació que s'ha de presentar: els licitadors hauran d'aportar la documentació exigida en la clàusula 11ª del plec de condicions economicoadministratives, d'acord amb el model que conté el plec esmentat (www.infoville.net/ds/longon'P0-ALADemo&=ALADemo).
Diari Oficial de la Generalitat Valenciana


Sumari del DOGV 3803, del 28-07-2000 (2000/5558)

Expedient número 2000/01/29. Adjudicació del servei de vigilància i seguretat dels locals de la Conselleria d'Agricultura.
--------------------------------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/5558


Data del document
:   21-06-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * seguretat i vigilància

Expedient número 2000/01/29. Adjudicació del servei de vigilància i seguretat dels locals de la Conselleria d'Agricultura. [2000/X5558]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 2000/01/29
  
2. Objecte del contracte
  
a) Tipus de contracte: servei
  
b) Descripció de l'objecte: servei de vigilància i seguretat dels locals de la Conselleria d'Agricultura, Pesca i Alimentació
  
c) Diari oficial i data de publicació de l'anunci de licitació: DOGV de 14.03.2000.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost de base de licitació
  
Import total: 40.845.422 PTA/305.882,71 euros.
  
Lot I: 06.002.737 PTA/208.921,42 euros.
  
Lot II: 29.712.452 PTA/96.961,28 euros.
  
5. Adjudicació
  
Lot I:
  
a) Data: 13.06.2000
  
b) Contractista: Levantina de Seguridad, SL.
  
c) Nacionalitat: espanyola
  
d) Import d'adjudicació: 00.555.893 PTA/196.386,14 euros.
  
Lot II:
  
a) Data: 13.06.2000.
  
b) Contractista: Levantina de Seguridad, SL.
  
c) Nacionalitat: espanyola
  
d) Import d'adjudicació: 54.263.646 PTA/91.143,61 euros.
Diari Oficial de la Generalitat Valenciana


Sumari del DOGV 3750, del 16-05-2000 (2000/3483)

Informació pública de l'extracte de les bases per a la provisió, pel procediment de concurs, d'un lloc de tècnic d'administració especial.
------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3483


Data del document
:   26-04-2000

Organisme emissor
:   Ajuntament de Manises

Tipus de document
:   Convocatòria

Descriptors 

:   * Manises
    * concurs administratiu
    * administració local

Informació pública de l'extracte de les bases per a la provisió, pel procediment de concurs, d'un lloc de tècnic d'administració especial. [2000/A3483]
  
En el Butlletí Oficial de la Província de València número 87, del dia 12 d'abril de 2000, es publiquen les bases, per a proveir en propietat, pel procediment de concurs entre funcionaris de carrera, del lloc de treball de tècnic d'administració especial de l'Ajuntament de Manises, vacant en la plantilla de funcionaris, amb un nivell de titulació corresponent al grup A, nivell 26, de complement de destinació, complement específic i la resta de retribucions que corresponguen.
  
El termini de presentació d'instàncies serà de 20 dies hàbils, comptadors a partir de l'endemà de la publicació de l'extracte de la convocatòria en el Boletín Oficial del Estado. En el cas que l'últim dia de presentació de sol·licituds siga dissabte, el termini finalitzarà el dia següent hàbil.
Diari Oficial de la Generalitat Valenciana


Sumari del DOGV 3710, del 16-03-2000 (2000/1973)

Informació pública del projecte de reparcel·lació de la unitat d’execució UA-6B.
--------------------------------------------------------------------------------

### Dades del document

Número de DOGV
:   3710

Data del DOGV
:   16-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1973


Organisme emissor
:   Ajuntament d'Utiel

Tipus de document
:   Anunci

Informació pública del projecte de reparcel·lació de la unitat d'execució UA-6B. [2000/Q1973]
  
L'Ajuntament Ple, en la sessió del dia 17 de febrer de 2000, va acordar l'aprovació inicial del projecte de reparcel·lació de la unitat d'execució UA-6B, i d'acord amb el que s'estableix en l'article 69 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, se sotmet a informació pública, pel període d'un mes, comptador des de l'endemà al de publicació d'aquest anunci en el Diari Oficial de la Generalitat Valenciana, perquè puguen presentar les al·legacions que estimen pertinents.
Diari Oficial de la Generalitat Valenciana


Sumari del DOGV 3797, del 20-07-2000 (2000/5648)

RESOLUCIÓ de 26 de juny de 2000, del conseller de Justícia y Administracions Públiques, per la qual s'aprova l'escut de l'Ajuntament de Matet (Castelló).
---------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5648


Data del document
:   26-06-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Matet
    * bandera
    * heràldica
    * municipi
    * administració local

RESOLUCIÓ de 26 de juny de 2000, del conseller de Justícia y Administracions Públiques, per la qual s'aprova l'escut de l'Ajuntament de Matet (Castelló). [2000/X5648]
  
L'Ajuntament de Matet ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Matet que quedarà organitzat de la següent manera:
  
«Escut quadrilong de punta redona.
  
En camp de gules, una flor de quatre pètals d'or.
  
Al timbre, corona reial oberta».
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.